Document ID: 32003R2168

Κανονισμός (ΕΚ) αριθ. 2168/2003 του Συμβουλίου
της 12ης Δεκεμβρίου 2003
για την κατάργηση του κανονισμού (ΕΚ) αριθ. 1031/2002 για τη θέσπιση πρόσθετων δασμών στις εισαγωγές ορισμένων προϊόντων, καταγωγής Ηνωμένων Πολιτειών της Αμερικής
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τον κανονισμό (ΕΚ) αριθ. 1031/2002 του Συμβουλίου, της 13ης Ιουνίου 2002, για τη θέσπιση πρόσθετων δασμών στις εισαγωγές ορισμένων προϊόντων, καταγωγής Ηνωμένων Πολιτειών της Αμερικής(1), και ιδίως το άρθρο 5,
την πρόταση της Επιτροπής,
Εκτιμώντας τα ακόλουθα:
(1) Το μέτρο διασφάλισης που επιβλήθηκε από τις Ηνωμένες Πολιτείες της Αμερικής στις εισαγωγές ορισμένων προϊόντων χάλυβα με τη διακήρυξη (Proclamation) υπ' αριθ. 7529 "για να διευκολυνθεί η θετική προσαρμογή στον ανταγωνισμό από τις εισαγωγές ορισμένων προϊόντων χάλυβα" της 5ης Μαρτίου 2002, όπως δημοσιεύθηκε στο ομοσπονδιακό μητρώο των Ηνωμένων Πολιτειών της Αμερικής, τόμος 67, αριθ. 45, 7 Μαρτίου 2002, σ. 10533, καθώς και όλες οι πράξεις που βασίζονται σ'αυτή, καταργήθηκαν στις 4 Δεκεμβρίου 2003. Η κατάργηση παράγει αποτελέσματα από τις 5 Δεκεμβρίου 2003.
(2) Επομένως, τηρείται ο όρος για την κατάργηση του κανονισμού (ΕΚ) αριθ. 1031/2002 που καθορίζεται στο άρθρο 5,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1031/2002 καταργείται από τις 6 Δεκεμβρίου 2003.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 2003.

Labels: 2
3
15
18